Duke University Medical Center L; 


brary 
Trent Helle 


> 


9 


0 US & begu 5 9 
2 


Digitized by the Internet Archive 
in 2015 


https://archive.org/details/ausslegungundbesO1guld 


Fuß egung vnd beſchꝛey 

bung der Anatomi oder warhaff 

ein yedes von Gott erſchaffen vi 


geoꝛdnet das menſchlich leben 

Je weyl in Lateinifcher zungen vn von menſchlichs cher 
pers Anatemi fleyſſig geſchꝛiben / vnd gleych wol ſoll ich 
- vꝛte yl vñerklerung dom verſtendigen genuͤgſam were / fo 
iſt doch nit ein yeglichs gemuͤt ſo fehig ſolche Anatomi / voie von 
naͤten nach der erfarnen gelerten leer auß dem todten bůchſtaben 
ſe gar ſichtlichen für augen zůbilden / als wenn man die außer⸗ 
ſuchung ori handarbeyt erfarung ge winnet / ſonder die ſichtlich 
foꝛm des augenſcheins / von dem leben / das gibt vil mer / auch 
warhaff ter verſteninuß / weder die aller eygentlichſte ima gi⸗ 
natz oder fürbildung der geſchufft / dann vil ſachen durch den 
halm dor federn wol 1778 eroͤꝛttert / aber die vn wiſſenhe yt 
geburt ſchweren / auch vngle ychen verſtandt. | 
Die we yl aber / die oͤbern vnd aͤuſſern gellder / als das haubt zů 
voꝛ fle yſſig Anatomiſſert / vn ſeine anhangende gelid maß durch 
figuren vnnd abconterfetung / mit aller not wendigen beſchꝛe y⸗ 
bung an den tag gegeben ſeind / der halben ich yetzt das haubt / 
auch alle Aufferlieoe gelidmaß beruͤhenlaß / vnd allein von den 
innerlichen ſo der leyb eroͤffnet wirt / meldung thůn will. 


A) Bſtlichen wo yemands were / der ſich von wegen warer 
erkantnuß vnd erfarenheyt / zů ſollicher hand arbe yt der 
W Anacomibegebe wolt / oder darbey were / das ein menſch 
licher cheper geoͤffnet würde / der gedencke zůnoꝛ / was fein für⸗ 
nemlichſte ſtůck ſein werdẽ / ſo jm zů ſe iner hantierung am dienſt 
lich ſten vnnd not wendigſten zuͤbeſichtigen ſeyen / auff das das 
ſelbig oꝛt deſter ſitlicher vnd ſubtieler auffgethon / vnd nicht das 
notwendigſt abgeſchnitten vnd zerriſſen werde / dann gar kau⸗ 
met laßt es ſich / wie groſſen fleyß man anwendet / alle ding auff 
ein mal abſichiigen / dann der Adern vnd arterien / auch andere 
bey gelegte ſtuck / ſeind zů vil / vnd iſt gar bald eins vberſehen / 
das bꝛingt dann nicht geringe jrrung / ſo einer diß für jhenes an⸗ 
ſihet / vnd würt gefelet. 

Auch kommen erliche jnnerliche ſtuck in einem menſchen vil 
krefftiger vnd ſcheinbarer dañ in dem andern zůſehen / nach art 
der complexion vnd geſundheyt / oder der jugent vnd des alters 


dañ in einer Junchfrawen die mutter vil kleiner / weder inemer 
geberenden Frawen erfunden würt⸗ N 
So nun der deckel oder aͤuſſere haut des le ybs / mit einem ſchar 
pfen oder wol ſchneydenden ſchermeſſer eroͤffnet / vnd nach der 
lenge herab auff geſchnitten iſt / ſpaltet man vnderhalb des na⸗ 
bels / die haut biß zůbeden ſchenckelu / vñ legt die auſſer haut bes 
ſeytz / als dann erſche ynet ein ſtarck netz iſch fell / welchs alle im 
nerliche glidmaß beſchleuſt vnd vmbfangen har / ſo das ſelbig 
eroͤffnet würdt / tringt das eingweyd mit aller gwalt herauß / 
welches alle andere vndere ſtuck / als plaſen / můtter / nieren / va⸗ 
ſa ſpermatica / vnd menſtrualis / ſampt der vena kylis bedeckt / 
wie wol ſich zů vnderſt der maß darm wide rumb vnder den auß⸗ 
gang der můtter vñ der blaſen verbirget / das die ſelbigen zwey 
ſtuck im auß gang obligen. 45 
Als dann nymbt man ein ſtarcke ſchnuͤr / vnnd knuͤpffet den 
maß darm zů vnderſt man kommen kan / gegen dem außgang 
zwey mal zwe yer finger bꝛe yt zi vber einander / nachmals oben 
an der roͤꝛen fo von dem magen in die Derm gat / auch der gleych 
vnd ſchneyt es vnden vnd oben zwiſchen den ʒwe yen geknuͤpff⸗ 
ten banden ab ſo gehet das einge weyd on geſtanek herauß / als 
dann ficht man die innerliche gelider / an der ſe yrten mit netzi⸗ 
ſchen follin anhangen. . a 
So aber das ober teyl die Bruſt eroͤffuet werden ſoll / mag 
ſolchs gar nicht mit meſſern / ſonder mit einem beyhelm geſche⸗ 
hen / damit man die knoꝛrechten zincken der Bruſt / die ſich vber 
die Bruſt zů beſchirmung anflattern / ſitlich mit ſubtielen ſtrey⸗ 
chen bꝛechen / biß in das halßgruͤblein / nachmals mit ſtre ychen 
die rippgebain / zů be yden ſe yrten gebꝛochen / ſo gehet die ſchlieſ⸗ 
ſung / oder die gebain ſo die Bruſt bedecken / auff beyde ſeytten / 
als dann ſoll man mit waſſer das inner blůt auß waſchen / vnnd 
vuden bey den hüfften loͤcher machen / das ſolch waſſet vnd blůt 
durchmoͤge / ſo ligen alle innerliche gelldmeß gantz nacheinan⸗ 
der / wie wunderbarlich ſie dann Got georanet / vñ an einander 
gehefftet wirt [alleseygeiiich viebum 4 
5 . | U 


Von der Brust. 

Die Bruſt menſchlichs coͤꝛpers / iſt ein feſte rool bewarte bes 
hauſung / von innen vnd auſſen her / mit ſtarcken knoꝛrechten vñ 
zincken gebain verſehen / auff beyden ſe yten mit ſtarcken rippen 
vmbfangen / welche ſich an die obern Bruſt ſchlie ſſung vera ſſen 
vnd aller euſſerſt mit einem fleyſch vnd einer haut darüber für⸗ 
ſehen vnd bedeckt / darunder alle ſeeliſche glider ver wart / vnd be 
ſchuͤtzer werden moͤgen. | 

Die innerlichefeelifche gelider aber ſeind von Gom mancher 
ley art vnd eygenſchafft gefoꝛmiert / auch yedes ſonderlich mit 
andern beſchlie ſſungen / vnd bedeckungen verſehen vnd vmbfan⸗ 
gen / als nemlich mit erlichen neruen adern va fellen / darmit die 
El als das euſſerſt / und daschertz als das inner vmbgeben 

end. 

Zů oͤberſt in der Bruſt gegẽ dem ſchlund ſeind ge bain / das ft 
ein feſte zůſamenfuͤgdg / welche die ſpeyß vñ lufftroͤꝛen erhalten. 


Von Weyblichen vnd Maͤnnlichen Bruͤſten. 


An des Manns vñ Weybs Bruͤſt auß wen⸗ 
1 dig ſeind in dem fleyſch zwo Bruͤſt eingeleybt / 
— welche ron art vnd natur kalt vñ feucht / auch 
2 von adern / arterien vnd neruen / mit einer hoͤ⸗ 
| lin oder luckem fleyſch / wie ein Schwammen 
auß gefuͤllet / inn welchen vil geblüts bey den 
— Wey ben iſt / vnnd von wegen der zeyt der em⸗ 

J 


pfeugknuß eines kindleins / inein weyſſe fir 

lich verwandelt wůrt / Dife Bruͤſt haben jren 

zůgang von dem hergen vñ der Lebern. Auch 

zwo adern / ſo von den Bruͤſten jnwendig der 
můtter zůgee ygnet ſeind / dauon das kindlein ernert vnd geſpey⸗ 
ſet wirt / diß zů der zeyt der geburt / nach der geburt aber ſo die 
innerliche adern ſo in die muͤrter gehen / keineu zug mer haben / ſo 
fellet es wider zůruck / vnd auß wendig in den Bruͤſten des We y⸗ 
bes ye mer zů / darumb auch alle Weyber vil herter vnd 1 9 
Bruüͤſt mit Milich nach der geburt / dann darnoꝛ haben 


vnd ye 


werigerein Weyb Milich unde Bruͤſten vberkommet / ſo vil 
auch hat fie weniger des gebluͤts / vñ iſt ein ze ychen einer ſchwa⸗ 
chen zerſt oͤꝛten natur / oder des gar harten weyblichen fluß / ein 
blůtreychs We yb / auch ge woͤnlich vil Milich vberko men / wie 
wol auch vil an der foͤlle der ſpeyß vnd tranck gelegen iſt / dann 
von natu / bun ger / groſſe arbe yt / vnd nach der geburt kein war⸗ 
tung / nit allein das geblůt vnd Milich / ja alle natürliche krefft 
min dert vnd krencket. Darumb ye beſſer wartung vnd narung / 
auch ge ſunde natur von noͤten / volku mne kindlein erzlehẽ můß. 
¶ Sein kur vnd Ertzney iſt. a 
Für geſchwulſt der Bruͤſt von wegen der gerinnung vnd di⸗ 
ckung der Frawen Milich / Nym̃ Bonen vnd Linſen zerſtoſſen / 
mit Eſſig geſotien / vnd in einem tuͤchlein oder ſecklein darüber 
gelegt / darnach ayerklar vnd Roßoͤl untereinander gethon / die 
ſtatt damit beſtrichen. Auch mag man Leinſa men zerſtoſſen / 
vnd mit hoͤnig geſotten / darüber gelegt. Bonen mel vnd koͤl 
wurtzel vnter einander zerſteſſen fond vber gelegt. Nußbletꝛer 
der Frawen in Bůſem geben / hilfft wol zů gerunner Milich. 
ö ¶Milich zumachen. a 
Nym̃ Fenchel vnd Eniß al grün] leg jn inn wein oder Mi⸗ 
lich / trinck dauon v. oder vj. tag nuͤchtern / es kumpt die Milich. 
Dillenſamen vnd das kraut inn Linſenbꝛuͤ geſotten / offt ge⸗ 
nůtzt / macht vil Milich. 
¶ Zů vertre yben die Milich. 
Wuntſcherling / das kraut vnd wurtz zerknitſcht / vñ auff die 
Bruͤſt der Frawen gelegt / benimbt die Milich. Auch Ratten 
ſamen in Eſſig geſotten / darauff gelegt / benimbt die Milich. 


5 Von dor Lungen. 8 
Die Lung iſt ein beheltnuß des ertzens / darinn es auff der 
lincken ſeytten inwendig bedeckt vnd verſchloſſen wirdi / welche 
von einem leychten vnd lucken fle yſch weyß vnnd ſchamig von 
Gott esſchaffen iſt / in welcher die adern des Hertzens mit heüte 
len vnd neruen verfa ſſet ſeind. Als nemlich / der aſt der hertz⸗ 
ade en / der da geber auß dem rechten zelin des 12 te yls 
ö i4 


voz dern lebẽ des hertzens / auch 
ein anderer aſt von der lincken 
feyten des hertzens mit vil ange 
henckten neruiſchen äderlein / 
dañ mit diſen aͤderlin oder eſten 
. NAT )˙ bungt ſie dem Hertzen auch jhꝛe 
— jſendere lufft roꝛen / damit fie 
* Een) ſtets wie ein Blaßbalg / auff dz 
mr -—— 8 une 
hertz 39 kreffergung jrer arbeyt 
vnd auffenthalt weggebet / dann die gantz zůſamenſaſſung der 
nerwen beäslein vnd adern / werden durch Die ganze Lungen cin 
geteylt vnd mit kloczechtem anhang biß in die Gurgel gefuͤrt / 
etlich zů den Bruͤſten / etliche zů dem hirn on zů der Bruſt Lebern 
herab / auch etliche geen / dieſelbige ſchoͤpffen das aller edelſte ge 
blůs in die zellelin des Hertzen / darinn der geyſt des lebens vers 
ſchloſſen ift / von dannen ſich ſoͤlch geblůt ferrer in andere gelider 
als in die můtter vnd in die adern der feßle in der natur oder ſper⸗ 
matis außteylen / auch in die adern Emoꝛoides oder vene auree. 
Sie iſt auch oben herab rund / ſtarek vnd gantz / aber an den ſeyt⸗ 
ten hat fie etlich Flügel oder zipffel / nemlich an der rechten ſeyt⸗ 
ten dꝛey / vnd an der lincken zwen / in der mit aber der Lungen ges 
hen die ſpe yßroͤꝛ vnd die luff troͤꝛ herab durch die diafragma ber 
durch biß in den Magen / von welcher lufftroͤꝛen die Lung vnd 
das Hertz jren ſondern lufftgang / vnd athem ſchoͤpffen. Der 
Lungen kranekheyten ſeind geſchwer / als periplemonia / hitzig 
von der flegma / pleureſis von der colera / ptiſis von diſen bey⸗ 
den 4 vꝛſach von groſſer keltin vnnd feuchtin / oder von vbꝛiger 
trůekne. „ 5 


¶ Sein kur vnd aͤrtzney iſt. 


Auff die Bruſt fuͤrend. 
Liquiritia / Paſſule / Ireos. 
Iſopus / Capile veneris Squilla. 
Amigdale / Granapini / Praſſium. 


Pulma vnipis/ Mell / Succarum. 


Draganıım]) Pfilium / G rdeum 


Foͤnum grecum / Crocxs / Ameos. 

Coꝛdumeni / Succus cauled. Auellana. 

Jus galli antiqui. Naſturcium / Eilo aloes. 

G pponatum / Nficra / Serapmum 

Raffanus / ffodillus / Eilium. 

Ariſtologia / libanum. 

Von der Bruſt vnd Lungen purgierend. 
Simplicia. 
en Sarocolla / 
ae Volubilis / 
er fiſtula / Ireos. 

Colequintida. 
Compoſita. 

Pillule de agarico e Meſue. 

Diefene / Dia turbit / Paulinum. 

Trociſei ala handali / Pillule bichichie cum xx. gratz. 

agarici trociſtati. 

Sterckung der Bruſt eee 

auß kalter vꝛſach. 
Simplicia. 

nulla comp Marubium. ſõpus / 

Camo milla / Kadices altee / Ireos. 

Kilo balſamus / Vua . pa ſſu. Squilla. 

Serapium / Capille veneris / Lilium. 

Liquiritia 2 Spica. 
Compoſita. 

Dyacalamentum / Dyapꝛa ſſum / 

Dya yroes / Lohoc ſanum / 

Dyatrionpiperion / Dyayſopus / 

Lohoc depfino. 


¶ Sterckung der Bruſt vnd Lun en / auß hitziger na⸗ 
tur / das iſt zůkuͤlen die Bruf vnd Lungen. 


Simplicia. 
Iniube / Dragantum / Sebeſten / 


Gummi arab / Amidum / Violum. 8 
Amig dale dulcis / Sem papauerũ / Sand. albi / rubi et citrini. 
Compo ſita. ö 
Dyapapauerum Dyagranatum / Dyapenidion. 
Das Hertz. 


Das Hertz iſt ein behauſung oder beſchlieſ 


N) fung der Seelen vñ des menſchlichen lebens 


das hitzigſt geltd vnter allen innerlichen ge 
lidern des leybs veroꝛdnet | wie ein Koͤnig 

/ aller imerlichen gelz den eingeſetzt / welchs 

Hertz ſich mer der lincken dann der rechten 

ſeytten nehꝛet / von wegen der außbꝛe ytung 
der Lebern in der rechten ſeytten vnter der 
Lungen / auch von wegen des oͤbern teyls / do ſich dann alle arte⸗ 
rien mererte yls zůſamen / als zů einem zentro oder mittel ſich ver 

eynigen / von dannen ſich im gantzen leyb außteylen. | 
Das Hertz iſt auch einer berten ſubſtantz von ſtarckem gro⸗ 
dem fle yſch gemacht einer vberlengten form / wie ein Byr / dar⸗ 
innen dꝛey zellelein oder hoͤlinen ſeind / die zwey zů beyden ſeyten 
vberlengt / aber das mittel etwas ronders vnd weyters / in web 
liche mittin / das grob geblüt von der Lebern genom̃en / oder an 
ſich gezogen / vnd darein geſendet würt / darinnen erſt zů einem 
ſubtilen geyſtlichen vnnd lebenhafften ding gemacht / von dan⸗ 
nen ſich / durch die arterias außgeteylet inn die Lebern / inn das 
Hirn / in die ſeßlein der natur des Manns ond des We ybs / vnd 
zů lebenhaff tem geberendem blut / auch anderer geſtalter mate⸗ 
ri verendern. Das Hertz mit ſe inem begriff / iſt alles lebens in? 
ſtrument / auß welchem alle krefft des gantzen le ybs / vnnd den 
Seelen erhalten werden / vnd jr vol kum̃ene würckung vnd we⸗ 
ſen haben / dann in dem Haubt das Hirn / die vernunfft / das ge⸗ 
ſicht / vnd gehoͤꝛd / hat alles ſein leben vnd würckung / durch die 
eynig geyſtliche krafft des lebenhafften Hertzens / a das 
, hertz 


Hertz mit allen innerlichen gelidern / als oben / mitten oder ung 
derteyl des leybs ſein eingebluͤt mitwürcken bat. 

Auch die Lung / Leber vnnd Magen / ſeind mit den Hertzen 
alſo mit adern vñ arterien verbunden / das keines on das ander 
nichts vermag noch ſoll / ſo bald auch deren eins / es ſey Lebern 
oder Magen / geſchwecht wirt / ſo trawꝛet das Hertz / vnd leydet 
von ſtundan ſchwerlichen mit / darumb deren yedes des andern 
leben iſt. Das Hertz aber iſt das hoͤchſt / vnd das leben aller. 

Das Hertz iſt auch aͤuſſrrlich mit einem ſtarcken fell vmbfan⸗ 
gen voꝛ der Lungen kranckhe yten vnd geſchweren zů ver waren. 
Auch gehend inn dem oͤbern teyl des Hertzens eingang / neruen / 
adern mit fellen verſe hen / welliche dem eingang des Blüts mit 
auff vnnd zůt hůn veroꝛdnet ſeind / bey welchen zwen windfeng 
ſeind / mit fuͤrhangenden fleyſchlin / durch welche von der Lun⸗ 
gen lufft zů dem Hertzen auß vnd eingehen / genom̃en wirt / das 
ein lufftroꝛ in das linck / das ander in das recht zellelin des Her⸗ 
tzens durch zwo adern eingefuͤrt wirt. Auch iſt das Hertz inwen⸗ 
dig mit einem knoͤꝛblechten bain / zů einer hilff vnd ſtercke / auff 
das aller fleyſſigſt verſehen / dann vnter allen innerlichen geli⸗ 
dern menſchlichs coͤꝛpers keins mer arbe yt vnd anhang hat als 
das eynig Hertz. 

¶ Sein kur vnd aͤrtzney iſt. g 
Sterckung des Hertzen auß kalter vꝛ⸗ 
ſach / das iſt / hitzigung des Hertzen. 


Simplicia. 

Meliſſa / Euula camp. Borat 
Cardomomi / Gariofolus / Ambꝛa. 
Roß marin Lignum aloes / Muſtus. 

Gs de coꝛde cerul Vtriuſque been / Crocus 
Coꝛtex citril! / Duronici / Cobebe. 

Compoſita. 

Dya margariton. Electuarium coꝛdiale / 
Dyacinnamomum / Lctificans almanſoꝛis / 


Electuarium de gemis Dypanthos / ann 


Aulung des cHertzens. 


| Simplicia. 
Jacintus / Saphirus / Bubinus. 
Smaragdus / Margarita / Bellerici / 
Bugloſſa. Aurum. 
Dyafragma. 


Dyafragma iſt ein deckel des Magens / ein fellin / welchs do 
abteylt die ernerenden gelider von den geyſtlichen / ſo das leben 
auffenthalten / Vnd der fellin ſe ind dꝛey / das jnwendig bedeckt 
alle ripp / vnd wirt pleura genant / Das ander heyſſet mediaſti⸗ 
num / das teylet den gantzen leyb zů beyden ſeyten. 

Aber Dyafragma iſt ein netziſch fellin von den rippfellin vnd 
hertzfellin zůſamen gefůget / vnd komt von den ederlen ſo auß 
dem fle yſchin teyl / dey den Rippen durch die ruͤckbain die jm zů 
geoꝛdnet ſcind / darumb der muſculis vnd fein wuͤrckung iſt auß 
zůtreyben die vbꝛige feuchtigkeyten / auch zuͤbeſchůtzen den Ma 
gen / von der Lungen gebꝛechligkeyt / vnd feylung. 

Von dem Magen. 0 

Der Mag iſt ein beheltnuß oder 
hafen / darinn alle ſpeyß vnd tranck 
erſtlich empfangen / auch darinnen 
geda wet vñ gekocht wirt / nachmals 
\ mitteylet er allen audern glidern die 

aller edelſte krafft ſeiner ſpeyß / alo 
fürnemlich der Lebern / dem Hertzen 
dem Haubt vnd Hirn / in der Lebern 
gebürt fie das blůt / Das Hertz macht 
es lebenhafftig / das Hirn empfind⸗ 
lich / die vbꝛige feuchtine gibt ſie durch die Nieren auß zůfuͤren / al 
ſo auch Die verda wte ſpeyß ſche ybt ſie durch des Magens roꝛ in 
die Derm zů dem außgang. 5 i — 

Der Mag iſt ein grob ſtarck vnd neruiſch fleyſch / von auſſen 
rund / gend glat / mit einem bogẽ des Magens roͤꝛ erhoͤhet / aber 
inwendig raohe mit etlichen beheltnuſſen. Alle ſpeyß ſo inn den 


Magen empfangen / werden mer teyl durch die Lebern gekocht / 
dañ ſie vmbſchꝛencket in der rechten ſe yten den Magen mit jren 
fluͤgeln / ſo kom̃et jr das Miltz in der lincken beſeyts mit jrer fey⸗ 
ſte zůerwermen entgegen / wie wol der Magen / von wegen des 
vntern fleyſch inner teyls oder grunds ſelbſt auch hitzig iſt zů⸗ 
dawen / ſo hat jm yedoch Gott diſe hilff ʒůftirdernuß auch zů⸗ 
ee bey des Magens mund / erſcheynen etlich knorb⸗ 
ycht gebain / auß gebreyt / zu einer beſchlieſſung vnd ſtercke der 
ſchlůnd roͤren / dieſelbig roͤr iſt inwendig vnd auß wendig mit la 
certen vmbgeben / vnd würt meri oder Yſophagus genant. 

Es begeben ſich auch vil kranckheyten in dem mund des Ma 
gens / als verſchle ymung / auch ſeere mit loͤchern von heyſſen flöß 
ſen des Haubts / oder von dem halßgeſchwer / ſquinancia genant 
auch ein hartes ſchlücken von gemeltem / vnnd verruckung der 
ſpundiles im rucken / oder von dem krampff der neruen verur⸗ 
liche 118 ſcharpffe ſpeyß vnd getranck zůgebrauchen ſched⸗ 
ichen ſeind. ß 

Der Mag ge winnet auch kranckheyten von vberflüß der vier 
naturen / als zů vil hitz vnd kelt / zů vil feuchte vnnd truͤckne / et⸗ 
wan von ſpe yſen ſo zů vil kalt vñ feucht warm vñ trucken ſeind / 
von vnre ynem ſtinckendem oder ver weſendem eſſen / auch von 
der Lebern / Gallen / Miltz vnd gebluͤt. 

N 5 ¶ Sein kur vnd aͤrtzney iſt. 
Von dem Magen vnd jng we yd purgierend⸗ 
| implicia. 
Abſinthium Mirabolani Aloe / 
vnd andere ſenfftigend vnd leckend aͤrtzney. 
CTCompoſita. 
Stomachum laxatiuum. Dya prunis. 
Catarticum imperiale / Jerapigra / 
Dyaturbit / Allectuarium indum. 
5 I pillule Stomatice deſeriptione Meſue. 


Re, Türbünh x Maſticis 3 ij. l x 
Roſarum 3 ij Alges boni z x vil fiant pillule e 
ſuced abſinthei / doßis B 


¶ Sterckung des Magens / auß balter vꝛſach. 

| Simplicia. N 
Maioꝛona / Saluia Menta. 
Abſintheum / Marubium, Aniſium. 
Ciminum / Galanga / Maſticis. 
Gariofolis / Cinnamomum, Zinziber. 
Spica / Macis. 

Compoſita. 
Dyatrion piperion / Dyagalanga. 
Dia aniſium / Roß nouella / Mel roſarum. 
Dyacalamentum / Dy aci ninum. 
¶ Rülung des Magens. 

Simplicia. 

lantago Lactuca , Roſa. 
A Helene, We 
Poꝛtulaca / Citrullus / Acetum / 
Malum granatum / Pira agreſta. 

Compoſita. 

Dyacitoniten cum Zuccaro fine ſpeciebus / Syrupus roſarum / 

Syrupus violarum / Tria ſandalum. 
Von der Lebern. 
Die Leber ligt inn mitten des leybs / 


yedoch auff der rechten ſeyten / welliche 
von dem Magen die aller edelſte krafft 
durch fuͤnff roͤꝛlein ſo von jr in den Ma⸗ 
gen gehen / an ſich zeuhet / alldo dann ſol 
lichs zů einem blůt geboꝛen wirt / gleych 
wie der Mag die eingenommen ſpeyß 
verdawet vnnd kocht / Alſo die Leber 
diurch ſondere adern oder roͤꝛen / gele ych 
V als durch einen alembich / von dem Ma⸗ 
| a gen inn ſich zeuhet / vnd das ſelbig noch 


zu einer ſubeilern ſubſtantz vnd art /nem⸗ 
lich durch mitwůrckung der adern me. 


lung / waſſerſucht / vnd anders erfolget. 


r ice in blũt verendert. Von diſem blůt auch das Hertz nach 


in ils durch die geng der adern ſo von dem Hertzen in die Lebern 


abſte ygen / inn die mitteln hoͤlin des Hertzens einzeucht / darauß 
erſt noch ein hoͤhers geyſtmeſigs leben / hafftigs Blůt geboꝛen 
wirt. Darumb auch der Mag / die Leber / vnd das Hertz / ye eins 
von dem andern empfahet / vnd wide rumb gebürt / darnach yes 
des ſein geburt andern glidern mitte ylet / darumb ſie alle dꝛey ge 
berende glider genennet werden. 5 

Die ſubſtantz der Lebern / iſt an jr ſelbs ein geronnen blut / rot / 
hert / grob vnd fleyſchin / mit vilen adern vnd arterien zůſamen 
verfa ſſet / welche vnter den kleynen rippen herab gebogen ligt / 
den Magen in ſich eingefaſſet hat / auch mit jren zincken oder fluͤ 
geln von der rechten feyıen herein bedeckt / vnd von hynden mit 
den fellin / ſo von dem Hertzen herab gehen / verfangen / auch an 
dem rucken Magen / Hertz vnd Lungen / herab biß an den Nie⸗ 
ren / Bloſen vnd Hoden / ſeinen anhang vnd zůͤfůgung bat. 

Es werden auch von der Lebern außgeteylet / alle blůt adern 
in das Hertz / vnd in die ader vena kylis / das natürlich ſpeyſen⸗ 
de teylet fie auß in den gantzen leyb / das vnnatuͤrlich ſche ybt ſie 
beſeytz in ſeine veroꝛdnete vaß / Die vnnatürliche feucht der colle⸗ 
ra rubꝛa / das iſt der ſchaum des geblůts in die Gallen / den hefel 


aber des gebluͤts / welches die melancoley / vnd nigra collera / iſt 


in das Milz / das edelſt geblär in das Hertz vnd ander gelider / 

Die flegma in das Haubt / die vbꝛige feuchtigkeyt der collera ru⸗ 

bꝛa / von der Gallen / in die Nieren vnd Bloſen. f 
Die kranckheyten der Lebern / ſeind mancherley art / etliche 


auß eygner art vnd vꝛſach. Etliche auß zůfallenden bewegliche 


ke yten / Die zuͤfallende / als durch vberfluͤſſigkeyt zůtrinckens / 
groſſe erhitzigung ſcharpffer ſpeyß vnd tranck / auch von groſſer 
uͤbung / hit / ſchwerer arbeyt / tau ten / ſpꝛingẽ / gehen / fallen / ſchla⸗ 
gen / auch kaltem gehem trinken in hitziger uͤbung / vnd der ges 


leychen / die eygne als vberſchuͤttung des gebluͤts / vberfluͤſſigkeit 


der feuchtin / welche auß ſchwachheyt der verloꝛnen dawung der 
Lebern entſpꝛingt / Dar auß ſchwere kranckheyten / geſchwer / fey 


> ii 


Squinantum / 


Eupatoꝛium / Spica. 
Fumus terre / Cuſtuta / Endiuia. 
Abſintheum / Lactuca / Agquarum oꝛdei. 
Sandalum / Spodium / Azarum. 
Feniculum / Aniſum / Folium. 
Amigdale amare / Daucus / Sparragi. 
Cinnamomi / Aqua cicerum / Camedꝛeèos. 
Arnogloſa / Volubilis / Ireos. 
Von der Lebern purgierend. 
| Sim plicia. 
Agaricus / Aqua caſei / Volubilis. 
upulus / KReubarbarum. Crocus. 
Abſintheum / Fumus terre / Eupa toꝛium. 
Mirabol. citrin. Tamerindus / Ireos. 
Mezereon / Serapinum / Sarcocolla. 
5 Compoſita. 
Dyapꝛunis | Triffeta ſaracenica. 
FT Pillule de Reubarbaro deſeriptione Meſue / wie volgt. 
Dyacartamj / Pillule de mezeron. 
Dyacatolicon / a Pillule de ſumo terre. 
Jeraruffini / e Dyaſenoe. 5 
Sterckung der Lebern auß kalter vrſach. 
1 Simplicia. 
Squinantum / Cinnamomi Spica. 
Eupatoꝛium / Squilla / Azarum. 
Abſintheum / Fumi terre / Carmi, 
Capille Veneris / Semi. feniculi. 
Amcos / 5 Coſtum. 
Compoſita. | 
Dyaeciminum / Dyaniſum. 
Dyacalamentum Boſata nouella. 
Trocis cupatoꝛio / Trocis de abſintheo. 


Auff die Leber fuͤrend. 


Bilungder Lebern. 


| Simple. 
Endinia / Poꝛtulaca / Lactuce / 
Aqua oꝛdei / Spatica / Viola. 
Sandalumomnium generum/ Solatrum. 
Camphoꝛa. Spodium / Aqua roſarum. 
Quatuoꝛ ſemina frigida / Berberis / Acetum. 
/ Compofita. 
Tria ſandali / 8 Trocis de biſanciſjs. 
Zuccarum roſarum / Zuccarum violarum. 
Die Gall. 


Die Gall iſt in miteen der Lebern / gleich einem angehenck⸗ 
ten ſeckel / zů vberfluͤſſigkeyt der feuchten Collera rubꝛa / die da 
warm vnd trucken / zů empfahen vnd an ſich zůziehen geordnet 
iſt / mit zwe yen mundloͤchern we yt geteylt / das ein zů empfahen 
das ander auß zůtre yben / das empfahend oder an ſich ʒiehendt / 
in mitte der Lebern / welches die vberflůſſige feuchtin der colle⸗ 
ra rubꝛa hynweg nimpt. Das ander iſt gericht zů dem Boden 
des Magens / ſolche collera durch die Derm vnd Nieren auß zů⸗ 

uren. a . ; 

Branckbeytder Gallen iſt verſtepffung oder verſchleymũg 


be yder mundloͤcher / gewinner das mundloch ſo mitten inn die 


Leber geet verſtopffung / ſo ble ybt das gebluͤt vngere ynigt von 
der collera rubꝛa, Beſchicht es in dem auß tre ybenden mundloch 
ſo ble ybt aber die ſelbig feuchtin in der Gallen / vnd zeucht nicht 
ferrer an ſich / můß alfa in der Leber / oder durch das geblüt ſich 
ver zeren vnd auß ʒiehen / welches vilerley kranckheyten gebürt / 


auch an dem harn vnd fleyſch auß wendig / vnd inn der oͤffnung 


der Leber adern / an dem geblůt erkennet wirt. 

| 0 Das Mile. | 
Das Milgift kalt vnnd trucken / ein luck loͤcherecht fleyſch / 
ſchwertzer dann die Leber / welches den Magen auff der lincken 
ſeyten vnten herümb vmbſchꝛencket hat / vñ mit zwe yen adern / 


Eins in die Lebern / die ander in den Magen geoꝛ . 
fie jre ſondere ederlein zů der Gallen / 7 5 8 3 3 9 8 4 9 
die Lebern gehet / zeucht fie auß die collera ni gra / welches ein he 
fel des geblůts iſt / vnd wirt melancolia genant / darnach ſtoſſet 
ſie es durch die andern adern inn den Magen / durch die Derm 
auß zůfůren. 

Seine kranckheyten ſeind faſt geleych der Leberen oder Gal⸗ 
len / dann ſo die roͤꝛen oder gang von der Lebern inn das Miltz 
verſtopfft wirt / das ſie den hefel des geblůts nit außziehen kan / 
ſo wirt das geblůt in der Lebern / durch die melancoliſche feuch⸗ 
tin verunreynet / iſt es dann durch verſtopffung der andern auß 
tre ybenden roͤꝛen zů dem Magen / volget dem Magen boͤſe bes 
gird / vnd wirt das Miltz hert / ſticht vnd macht auff ſteygen in 
das haubt / mit ſchwermuͤtigkeyt vnd vil fantaſe yen. 5 

g Se in kur vnd Ertzney iſt. 
Auff das Miltz fürend. 
Thamariſtus / Coꝛtices ſalitis / Cuſtuta. 
Scolopendꝛie / Sal gemma / Agnus caſtus. 


Capparus / Sal indum / Camepitheos / 
Rubea tinctoꝛis / Accoꝛus. Amigdale amare. 
Squilla / Ireos / Spica · 

Azarum / Praſſium / Antfium. 
Daucus / Abſintheum / Feniculum. 


Calamentum / Eupatoꝛium / Bithoꝛ maris. 
Von der Milt purgierend. 


Simplicia. 
Agaricus / Epithimum / Sene. 
Elleboꝛus niger / Calamentum montanum. 
Compo ſita. 


€ Pillularum indarum deſeriptione Meſue fit. 

Nym̃ / Mira boloꝛum indoꝛũ elebo.nigri.añ.3 v. agarici / La⸗ 
pidis lazuli loti / Scolopendꝛie / Salis indi / añ.3 iiij / Succi eupa 
toꝛi/ſpice / añ. 3 ij / Gariofolis 3 j / Gera pigra / 3 yij / fiant pillule 
cum ſuccs apijdoß. 3 vij / cum aqua caſei. 

Sterckun 


ie der Milz auß kalter vrſach. 


Simplicia. 
camariſtus / UNaſturtium , Calamentrum. 
Cicoꝛea / Armoniacum- // 
Capparus / Calamus ard. Epitimi / 
Coꝛtex radidicis geneſte / Amigdala mare. 


Borago / Aniſi / Feniculi / Carui / Bugloſſa / Ameos / AN 
Caſtoreum / Acetum / Sguilla / Agnus caſtus. 

Compo ſita. 
Dya cimminum / Dya calamentum / Dya capparus. 


Kuͤlung der Miltz. 
Simplicia. 


Lactuca. Endiuia / Sandalum / 
Qua tuoꝛ ſemina frigidoꝛum / Spodium / Acetum 
Compoſita. 
Dy oboꝛaginatum / Tria ſandali. 
0 Von den Nieren. 

Der Nieren ſeind zwen / die ſetnd warm 
vnd trucken / Einer in der rechten / der an⸗ 
der in der lincken ſeyten / Ir ſubſtantz iſt 
ein rot veſt fleyſchlin / welche von Gott ge⸗ 
oꝛdnet ſeind / die weſſerige feuchtin von 
dem gebluůt an ſich zůʒiehen / vnd daſſelbig 
in einen harn zůkochen / Der ein Nier aber 
ſo in der rechten ſeyten iſt / ligt der Lebern 
nahe / vnnd hoͤher dann der inn der lincken 
ſeyten / Die Nieren hangen an dem rucken 
mit fettin zů beyden ſe ytten vmbgeben / zů 
welchen neruen / arterien vnd adern gond / 
Es ſeind auch zwen geng ſo von der Lebe⸗ 

75 ren vnd Magen herab gond / durch welche 
alle feuchtin herab gezogen werden / Darnach von den Nieren 
geen widerumb zwen vnter ſich / durch welchs alle C heigkert 


in die Blaſen gefuͤrt wirt / wie dann hie inn diſec Anaronn kler⸗ 
lich geſehen wirt. . ö 
Die Nieren leyden auch mancherley kranckheyt von boͤſer 
complex ion der hitz oder keltin / das iſt von gebluͤt oder von der 
feuchten fle gina / Iſt es von bis on flegmatiſche dickin des 
harms / allein gar liechtend rot / So laß jhm ſchla gen die Leber 
ader / oder die Saphenen / vuter dem knoden des fuͤß / bꝛauch jm 
kuͤlende aͤrtzney / auß wendig vnnd jnwendig / Wo es aber von 
der flegma kumpt / vñ die Nieren verſtopffet weren / darzů muß 
man eroͤffnung / wie nachfolget / bꝛauchen. Auch begeben ſich 
groß ſchmertzen der Nieren von dem Grieß vnd Stain / ſo in den 
Nieren gekocht wirdt / das geſchicht vmb die Lenden mit groſ⸗ 
ſem zwang / biß in die Blaſen. Die Nieren ſchweren auch zu zey⸗ 
ten / gle ych wie andere glider / welchs etwan der Nieren ſelbſt / 
oder der heuͤtlen der Nieren ſchuld iſt. Auch etwan von geher 
uͤbung / fallens / ſchlagens / reytens / oder hart heben. 
i M Sein kur vnd aͤrtzne y iſt. 


Auff die Nieren vnd Blatern fürend. 


Saxifraga / Milum ſolis / Petro ſilini / 
Macedonicum / Cantarides / Quinque ſemina / als Bruſti / 
Feniculi / Qua tuoꝛ ſemina frigida/ als / 1 
Appiͤumꝓ, Melonis, Citrullarumw / 
Perrofilin! Cucurbite / n 
Sparragi / Cucumeris. f | ee 
Sterckung der Nieren auß kalter vꝛſach. 
c Simplicia. . 
Saxifraga / Wilium ſolis / Cucube / 
Petroſilinum. oMacedonicum / Daucus / 
Semen exuce / Semen coꝛtice. „ 
Brodium ciceris rubei. 8 Spicanardi / 
Spica celtica / 1 5 Squinantum/ 
Grana pini / Juniperus / Paritaria- 
| | Compoſita. 


Philo antrophos. 


Dya Calamentum / 


Elecmarinmdncel Liton tripon. 
„ Küůlung der Nieren. f 
„ Simplicia. 
Poꝛtulaca- / „Aklenufaris. | 
Papaueris albi / Sem. cõmunia / frigida / 
Vinum citonioꝛum / Plantago / > 
Lactuca / Endiuia- / Pſilum. 

. Eonwoſtt a 
Sirupus nenufaris / Sirupus accetoſus. Stomaticum 
frigidum / vnd alle die den Magen vnd die Lebern kuͤlen. 
„ Von der Bloſen. | 
355 Der Bloſen ſubſtantz iſt 
8 ein rotund / doch vnten her · 
ab ein vberlenget faß / von 
ſtarcken fellen mit neruiſchẽ 
anhang verfaſſet / in welche 
> die Nieren / die die feuchtin 
| 5 eeillaſſet. Sein faſſung iſt 
1 . bberhalb des Schloß bains 
, auff der mütter / vñ ſtercket 
ſich in einem We yb hiß zů voꝛderſt in die gemecht / vñ endet ſich 
nicht jn wendig hynden in die roͤꝛen der Mutter / ſonder wol an 
dem oꝛt der ſcham. Alſo auch in dem Mann hat ſie jr ſondere roͤꝛ 
in des Mannes růten die gar herfuͤr verfaſſet iſt. Sie iſt an dem 
bhalß jn wendig gar fleyſchin / vnd hat etlich muſtulen in Mann 

vnd Weyben biß in die ſcham. a 

Sein kranckheyt iſt verſtopffung von dem Stain / ſo darin⸗ 
nen erwachſet / welches an dem weyſſen Sand in dem Harm er⸗ 
kennet wirt. Auch gewinner ſie etwan geſchwer / welchs an dem 
ſchwertzen der macht / vnnd an dem ſtinckenden Eytrigen auß⸗ 

gang im Harm auch ſonſt erkennet wirt. 
Sein kur vñ aͤrtzney iſt / dz man bꝛauch alles ſo den Harm fürs 
dert / den Stain bꝛicht vnd auß tre ybt / welches zů lang wer ſeine 
aͤrtzney zůzůſetzen / dañ ſolches můß durch Chꝛiſtier / trenck vñ pur 
gation geſchehen / welchs man nachxach der Artzet handeln ſoll. 


2 


Von der adern Vena Chilis. 

Die ader Vena Chilis hat jhren vꝛſpꝛung 
von der Lebern / daruon ſie all jr gebluͤt nim⸗ 
met / Vnd gele ych wie ein Baum in dem Erd⸗ 
trich fein wurtzel vnd vꝛſpꝛung hat / vnnd ſich 

nachmals in einen ſtammen vnd vil aͤſt auß⸗ 

teylet / Alſo die ader Chilis iſt inn die Lebern 

einge pflantzt / von dannen fie jhren vꝛſpꝛung 

| vf, feuchtin außziehet / nachmals ein ſtarcker 

5 ſtam̃ wirt / der ſich vnderſich vnd vberſich inn 

1 N aͤſt außteylet / Als nemlich in das Haubt / arm / 

i N vnd Brůſt / Nachmals vnderſich in die feß⸗ 

ö lein der natur / vnd beyde ſchenckel / auch in die 
adern des Maßdarms / Emoꝛoides genant. 

Se ine kranckheyten / iſt von vberfluß des geblüts / welliches 
dann durch die gülden adern in Maß darm ſich etwan ſelbs ers 
zeygt / oder durch hilff geöffnet werden muͤß / jre kranckheyten 
werden all durch die leſſin gemindert. | 
| Von der Můtter. 


LIIANVN EX 


das einer einen finger darein kaum zwingen mag / vnd inn zeyt 
der begird wolluſts on kurtzweyl / ſo fie mit dem Nañ hat / oͤff⸗ 
net ſie ſich den weyblichen vñ maͤnnlichen ſamen in ſich zůʒie hen 
vñ zů empfa hen. Nach ſolcher begird ſchleußt fie fi) widerumb 
auff das feſteſt zů / Der mund der Můtter hat auch ein roͤlein / 
das ein wenig in dem halß / oder roͤꝛen vor der Můtter fuͤrge het / 
Ader vo dem ſelbigen Roͤꝛlein / oder mund der Mutter / ſeind 
auß wendig zů be yden ſeyten zwey feßlein / oder Hoden inn dem 
Weyb / welche Vaſa ſpermatica genant / nechſt an der Mutter 
angehenckt / welche jre adern vnd geng von der ader Chilis / vnd 
Adoꝛthi nechſt bey den Nieren gewinnen / aldo das geblür durch 
ſondere adern von der Chilis / von dem Hirn vñ Hertzen empfa⸗ 
hen / vnd in die faß der natur fuͤren / vnd alldo in dem Mann inn 
einen weyſſen / vñ in dem We yb / in einen leybfarben ſamen oder 
ſperma verwandlet wirt / Die zwo adern ſo von der Chilis inn 
die Vaſa ſpermatica gehend / die haben ſhre hab an den beyden 
fle yſchin fluͤgeln / oder Coꝛnea / durch die ſie herab gehen biß inn 
die feß le in der natur / dieſelbigen ſeßlein der natur / darinnẽ ſchuͤt⸗ 
tet ſich inn der begir der eelichen kurtzwe yl nicht voꝛnen / ſonder 
in wendig gerad voꝛ der Můtter mund / von beyden ſeyten zůſa⸗ 
men. Aber das feßlein we yblicher kranckheyt / oder des blůt⸗ 
fluß / menſtrualis genant / iſt noch vnderſter oder niderer an dem 
halß der Mutter / auff der rechten ſeyten angehenckt / welliche 
jren vꝛſpꝛung von der Lebern hat / auch ein ader wie hie inn der 
Anatomi klerlichen angeze ygt von der Lebern biß inn das feß⸗ 
lein / das geblůt menſtrualis / von der Lebern darein fuͤret / vnnd 
. säfeiner zeyt ſich alda auß ſchuͤtet / in dem halß voꝛ der Mutter. 
Die feß lein der natur des Manns / ſeind auß wendig angehen 
cket / wie man wol weyſt / vnd hat gele ych dem Weyb feinen vꝛ⸗ 
ſpꝛung / yedoch die ſelbig adern fuͤren den ſamen durch ein ſonder 
roꝛ in des Mannes rutten / an der Bloſen roͤꝛen / biß zům foͤꝛder⸗ 
ſten auß gang. . = 
Dife gelider alle leydet yeglichs fein ſondere kranckheyt. Die 
Mitter hat mancherley ſucht / als erkeltung / auff ſtoſſung / ver⸗ 
ruckung oder jrgang / auch ſeine bꝛich vnnd verſchle ymung oder 
verſtopffung. 1285 Es begibt ſich auch / das manche 


Mutter zů ſeyſt vnd fle yſchin iſt / derhalben ſie kein kinder gebe, 
ren kan. Auch haben die feplein der natur / Vaſa ſpermatica ge 


dant / jr ſondere kranckheyt / ſie gewinnen etwan verſtopffung 


von geyle oder reytzung / dadurch der Sam / oder die natur bes 
wegt wirt / vnd gar auß bele ybt / aber in den roͤꝛen ſo in die můt⸗ 
ter gehen / ſtill ligen / vnd ſchuͤttet ſich nicht gar auß / macht das 
der begir nicht gnuͤg geſchehen / vnd zu dem end nicht geholffen 


wirt / von welchen et wan die roͤꝛlin durch diſe fuͤrgeſeßnen natur 
die zů einem fleyſchlin wirt verſtopffet werde. 


Darauß dann ein gewechs in der rechten ſeyten / mola genant 
erwechſet / vnd die kranckheyt Ethiea / das iſt die ſchwindſucht 
oder abnemen erfolget. Es begibt ſich vil mal das ſolche feßlein 
vil zů ſchnell Kind den ſamen von ſich auß zuͤlaſſen / etwan von 
vberfluß der natur / oder von wegen groſſer hitz / auch zerbrech⸗ 


ung der lacerten / darauf dann die kranckheyt gomoꝛrea volget 


das iſt / das jnen in dem ſchlaff / auch on ſchlaff wider jren wil 
len ſolcher Samentgeet / welches ſeer ſchedlichen iſt / den men⸗ 


ſchen im haubt vnruͤwoig macht / den leyb auß doꝛret / vnd etwan 


durch ſolcher natur ſcherpffe die Můtter oder der halß der muͤt⸗ 


Pr 


ter verwundet vnd ſchwirig / machet / dardurch denn der Mann 
auch bey weylen kranckheyt oder verunre ynigung holet. Es be⸗ 


geben ſich auch mancherley kranckheyten an des Mannes gelid 
vñ in dem halß der Mutter / als geſchwer / fiſtelen / feygwartzen 
vnd wunden / eins teyls von vberfluͤſſiger boͤſer feuchtin / die das | 


hyn geſeſſen / auch von euſſerlicher verunreynigung. 


Auff die Muͤtter fuͤrenz. 
Pulegium / Calamentum. Sauina. 
Juniperus Matricaria Moꝛella 
Ruta Pimpinella Mirra 
Milleum ſolis Pentaphilon Saluta | 
Menta . Bubea tinctoꝛis Lupin: 
Aſa fetida / Mentaſtrum / Pulegium/ 


Calamentum/ O poponatum / Mirra. 


Compoſita. : 


Alle die von den geſa gt iſtim Capitel von den rieren. un 


Von dem Eingweydt. 
Das Eingweyd / oder die Derm / ſeind in 
dein le yb mit zwe yen ſtarcken ſellen biß vber 
den Wagen vmbgeben vnd beſchloſſen / mit 
vilen adern / arterien vnd neruen / auch etli⸗ 
cher fettin eingele ybt. Der Derm ſeind mans 
cherley art / glac vnd ſackecht/ auch groß vnd 
kleyn / hanget jedoch ye einer an dem ande⸗ 
ren in welche der Nag / die Gall vnd Mile 
jren vberfluß vnd gekochte materi einlaſſen 
ſolchs außzůfbren Anden Dermen iſt ein 
ſonderer darm / der mit einem zipffel für die 
e andern derm fuͤrgehet / inn wellichen ſich die 
wind oder bleſt verſamlen / vnnd nachmals außgefuͤrt werden / 
Vnd wie wol die derm vber den andern glidern foꝛnen inn dem 
le yb ligend / ſo zeucht ſich doch der Maßdarm am end zů vnderſt 
vnder die Blaſen vñ auß gang der Mutter / zů welchem end ſich 
von der ader Vena Chilis fügen; fuͤnff adern Emoꝛoides oder 
die güldin adern genennet / welche ſich zů zeyten ſelber eroͤffnen / 
vnd et wann eroͤff net werden muͤſſen / wie wol ſie ſoꝛgklich ſeind / 
die kranckheyten des Maßdarms geben ſich in mancherley weg 
Etwan begibt ſich das der Maßdarm / in zeyt der notturfft her⸗ 
auß gehet / vnd ſich vmbkert / welchs durch einen groſſen zwang 
des ſtuͤlgangs geſchicht / vñ einem bꝛuch gleych zů achten iſt / dar⸗ 
zů man auff das fuͤrderlichſt thůn ſol / auff das es nicht erſtarck 
ond eralte / auch gewinner der Maß darm zů ze yten feyßblotern / 
Emoꝛoides genant / das ſeind lange zapffen / vnd truckblatern / 
die etwan rot / etwan ſchwartz ſeind / wo die nicht bald mit ſoꝛg⸗ 
klicher aͤrtzgey angriffen werden / flicht es ſich bald / vnd ye mer 
vmb ſich / von wegen ſe iner zůfallenden feuchtin / dz ſie nachmals 
ſchwerlicher zůwenden ſeind / et wan fiſtuliert es ſich / vnd friſſet 
weyt vmb ſich / welchs dann von wegen der adern Emoꝛoides 
sicht wol zů etzen oder ſchneyden iſt. Derhalben man erſtlichen 
urch verſtendige Doctoꝛes den leyb purgieren / vnnd die boͤſe 
euchtin / ſo vil můglich / abziehen / můß nachmals mit derrenden 


ar tzne yen adhe ylen / die ſeyg oder truckblatern ſeind nit ſo ſched⸗ 
lich vnd ſoꝛgklich / welche mit trencken vñ puluern lie derlich ge⸗ 
wendet werden / wo man ſich nicht ſchembt / vnd bey ze yten dar⸗ 
zů thůn laſſet. 1 1 9 

Die kur vnd aͤrtzney / ſo hie zů dienſtlich / iſt auff das kuͤrtzeſt 
yedes ein wenig geſetzt. I Für die ſehig wartzen vnd platern 
ſo offen ſeind / Nym ayrſchalen / kalck / vnd oliuen bletter gepul⸗ 
uert / auch bꝛunn oder knoͤpff wurtz gepuluert añ. vnter einander 
gethan / vnd darein gelegt / doͤꝛt vnd heylet ſie. ar 

Ein anders. Ariſtologiam rotundam / vñ nater wurtz reyn 
gepuluert / vnſer fra wen eyß gegliet. vnd gepuluert / vnter einan⸗ 
der gleich genum̃en / darein getruckt / es heylt. ! 

Se ind fie aber inwendig verboꝛgen / ſo nym Enopffwurg inn 
wier te yl zerſchnitten / inn einen Becher mit waſſer gelegt / vber 
nacht daruon getruncken / ſie heylen. 

Zuͤerweychen Emeroides / Nym toſten vnd koꝛn müntz / pule⸗ 
gium genant / ſeud ſie in waſſer / bedempff dich wol darüber / ſie 

werden weych / vnd bꝛechen auff. u 

Zum auß gang des Darms / Nym Teßthelkraut / vnd wullin 
raut in waſſer geſotten / daruͤber gedempfft / vnd we yſſen wey⸗ 
wach vnd dꝛachen blůt gepuluert / darauff gewoꝛffen / widerumb 
Hyne in gethan / es vergehet jm ꝛc. Hiemit genůg. a N 

Wie wol ſolliche Anatomi / vil weyter zůſtrecken / vnd von ye⸗ 
dem noch klerlicher zůmelden / auch jre namen vnd kranckhey⸗ 
ten anzüzeygen weren / habe ich ye doch ſolcher gelider auff das 
uͤrtzeſt vnd eygentlicheſt meldung thůn woͤllen / damit der Les 
ſer nicht verdꝛuͤſſig / auch weyttere erklerung vnd ankunfft aller 
deren gelider / kranckheyten vnd kur / vil bücher an dem tag feind 
die ſollichs klerer melden / auch alle notwendige hilff zů ſetzen / 
derhalben doch nur die glidmaß mit jren anhangenden mit hilf⸗ 
fen vñ oꝛten angezeygt / welcher ſein hand arbeyt hiemit verſucht 
der wirdt wol weyter eygentlicher bericht empfahen ꝛc. 


Gedꝛuckt zů Nuͤrnberg durch 
Hans Guldenmundt. f 


2 


N, 


a 


95 


—— 


— 


ap 

« Ir 277 
* . 
7 AD 


W 


